# Elia W. Peattie

Elia Wilkinson Peattie (Kalamazoo, 1862ko urtarrilaren 15a – 1935eko uztailaren 12a) estatubatuar idazle, kazetari eta kritikaria izan zen.

## Bizitza

Frederick Wilkinson eta Amanda Cahill Wilkinsonen alaba, 1862ko urtarrilaren 15ean jaio zen Michigango Kalamazoo hirian, baina gaztetan Chicagora joan zen familiarekin. Hamalau urte zituela utzi zion eskolara joateari, baina irakurtzeko ohitura mantendu zuen. 1883an Robert Burnes Peattie kazetariarekin ezkondu zen.
Egunkarietarako ipuinak idazten hasi zen. 1886an Chicago Tribune egunkarian hasi zen lanean eta geroago Chicago Daily News egunkarian. 1888an Peattie senar-emazteak Omahara joan ziren bizitzera eta Omaha Daily Heralden lana onartu ostean. Gilbert Hitchcockek Daily Herald erosi zuenean eta beste egunkari batekin uztartu zuenean Omaha World-Herald bihurtzeko, Elia W. Peattie egunkariko idazle nagusi bihurtu zen. 800 zutabe, editorial eta istorio baino gehiago idatzi zituen World-Heralden.
Century, Lippincott's Magazine, Cosmopolitan Magazine, St. Nicholas, Wide Awake, The American Magazine, America, Harper's Weekly eta San Francisco Argonaut aldizkarietarako idatzi zuen.
1888an Chicagoko argitaletxeek gazteentzako Estatu Batuetako historia-liburu bat idazteko eskatu zioten, eta zazpiehun orrialdeko The Story of America lau hilabetetan idatzi zuen. 1889an Detroit Free Press egunkariaren saria jaso zuen The Judge eleberriagatik. Urte berean Northern Pacific Railroad-ek Alaska bisitatzeko eta berri emateko enplegatu zuen, eta Peattiek A Trip through Wonderland gida-liburu ezaguna idatzi zuen. 1891n With Scrip and Staff liburua argitaratu zuen. 1890ean gutxi gorabehera, Kate McPhelim Cleary idazlearekin adiskide egin zen, biak Nebraskan bizi ziren bitartean.
Geroago, Chicagora itzuli zen eta Chicago Tribuneko literatura editore bihurtu zen.
Bere semeetako bat Donald Culross Peattie botanikari, naturalista eta idazle ospetsua izan zen.

## Lanak

* The Story of America (1889)
* The Judge (1889)
* A Trip Through Wonderland (1889)
* With Scrip and Staff (1891)
* The American Peasant: A Timely Allegory (1892)
* The Pictorial Story of America (1895)
* The Edge of Things (1903)
* Castle, Knight & Troubadour: In an Apology and Three Tableaux (1903)
* Ickery Ann: And Other Girls and Boys (1907)
* Annie Laurie and Azalea (1913)
* Azalea at Sunset Gap (1914)
* Lotta Embury's Career (1915)
* Azalea's Silver Web (1915)
* Sarah Brewster's Relatives (1916)
* The Newcomers (1917)
* Times and Manner: A Pageant (1918)
* Songs from a Southern Garden (1930)

## Erreferentziak

* ↑ (Ingelesez) «Peattie, Elia Wilkinson» Men and Women of America. L.R. Hamersly & Co, 1308 or. (Noiz kontsultatua: 2024-07-03).
* ↑ (Ingelesez) «Elia W. Peattie» American Literature (Noiz kontsultatua: 2024-07-03).
* ↑ (Ingelesez) Bloomfield, Susanne. «Elia Peattie» University of Nebraska-Lincoln (Noiz kontsultatua: 2016-12-02).
* ↑ (Ingelesez) George, Susanne K. (1997). Kate M. Cleary: A Literary Biography with Selected Works. Lincoln: University of Nebraska Press, 15-16 or. ISBN 0-8032-2164-9..
* ↑ (Ingelesez) Who's Who in America. (argitaratze data: 1908-1909).

## Kanpo estekak

* Datuak: Q5360368
* Multimedia: Elia W. Peattie / Q5360368